Kurja – knisja.mt/ritratti  Read in English . L Arċidjoċesi ta' Malta ppubblikat miżuri ġodda li se jidħlu fis-seħħ mil-Ħamis, 11 ta' Marzu u se jibqgħu fis-seħħ sal-Ħadd, 11 ta' April 2021. Fi stqarrija ġie spjegat li dan se jkun qiegħed jiġri wara li lbieraħ filgħaxija tħabbar li fis-sitwazzjoni preżenti l-Knisja waqqfet il-funzjonijiet reliġjużi biex tiġi mħarsa s-saħħa tal-poplu. Ara x'inhuma l-miżuri ta' prevenzjoni għall-jiem tal-Ġimgħa Mqaddsa Dawn id-direttivi l-ġodda jistabilixxu li l-knejjes jistgħu jiftħu għall-qima tal-pubbliku iżda mhux permess li jsir quddies jew xi attività reliġjuża oħra bil-preżenza tan-nies. L-Arċidjoċesi spjegat li jistgħu jsiru biss funerali u żwiġijiet b'numru ristrett ta' nies waqt li jitħarsu l-miżuri kollha stipulati għall-quddies. L-ammont ta' nies li jistgħu jattendu jvarja skont il-kobor tal-knisja iżda m'għandux ikun ta' aktar minn 100 persuna. Rigward, il-magħmudijiet, il-Knisja qed tħeġġeġ lill-ġenituri sabiex dawn isiru wara l-11 ta' April, 2021. Jekk għal xi raġuni l-magħmudija trid issir qabel din id-data, għandu jsir biss ir-rit tal-magħmudija mingħajr il-quddiesa u b'numru żgħir ta' nies. L-istqarrija kompliet tispjega li t-tqarbin tal-morda fid-djar ser jibqa' sospiż ħlief f'każijiet fejn il-kundizzjoni medika tal-persuna tkun kritika. L-uffiċini parrokkjali se jiftħu u joffru biss servizzi essenzjali, preferibilment b'appuntament. Fejn hu possibbli s-servizz għandu jingħata permezz tat-telefown jew online. Fuq il-website uffiċjali tal-Arċidjoċesi ta' Malta Knisja.mt qed tiġi ppubblikata lista aġġornata bil-Ħinijiet tal-Ftuħ tal-Knejjes prinċipali. Filmat: Il-PM iħabbar miżuri ġodda fosthom għeluq tal-iskejjel u ħwienet